b"\n_START_ARTICLE_\nCal Torra (Sant Just)\n_START_SECTION_\nDescripci\xc3\xb3\n_START_PARAGRAPH_\nCasa constru\xc3\xafda en dues o tres fases, conservant for\xc3\xa7a b\xc3\xa9 les diferents etapes constructives. Una torre de planta rectangular coberta a un sol vessant, amb un aparell regular i col\xc2\xb7locat a trencapunt, formaria el primer nucli d'aquest habitatge (d'aqu\xc3\xad segurament el nom de cal Torra que designa aquesta masia). Al segle XVI es devia ampliar la construcci\xc3\xb3 afegint a la torre el cos d'una masia d'estructura cl\xc3\xa0ssica amb un gran portal adovellat o un elegant finestral ricament ornat.\n_START_SECTION_\nHist\xc3\xb2ria\n_START_PARAGRAPH_\nLa casa devia pert\xc3\xa0nyer a alguna fam\xc3\xadlia nobili\xc3\xa0ria del lloc que devia senyorejar les terres ve\xc3\xafnes a la parr\xc3\xb2quia de Sant Just. Cal pensar que els or\xc3\xadgens de la casa s\xc3\xb3n medievals"